
	ACTA 


	Expedient núm.: 
	Òrgan col·legiat: 

	JGL/2021/18 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	10 de maig de 2021 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	Rosó Barrera i Call 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	No

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/17 de la Junta de Govern Local de la sessió duta a terme el dia 3 de maig de 2021, presentada en consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 937/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar al sol·licitant la targeta d’aparcament individual.


	Expedient 896/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2018/00205,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de noranta euros (90,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 897/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2015/00255,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de trenta-sis euros (36,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 934/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00327,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de noranta-un euros amb cinquanta cèntims (91,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 935/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00902,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de vuitanta euros (80,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 944/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00264,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de noranta euros (90,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 342/2021. Presa d’aigua per abastir una boca d’incendis equipada (BIE) 

	Favorable
	Tipus de votació: unanimitat

	Vista la sol·licitud presentada i subscrita per Joan Castella i Gener, representant d’Arc Solsona, SL, amb NIF núm. B25564451, en què demana poder disposar d’una presa d’aigua per abastir una boca d’incendis equipada (BIE) per a protecció contra incendis a un immoble;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb els advertiments següents:
· no es poden garantir condicions de cabal ni pressions determinades,
· la connexió es realitzarà a la xarxa d'aigua municipal i, segons el Reglament del Servei Municipal d'Aigües, la realitzarà el personal del Servei Municipal facturant les despeses de personal i materials necessaris a aquests efectes.


CEMENTIRI
	Expedient 936/2021. Concessió de dret funerari de nínxol 

	Favorable
	Tipus de votació: unanimitat

	Vista la sol·licitud de concessió de dret funerari de nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


CONTRACTACIÓ
	Expedient 1800/2018. Pròrroga contracte – serveis informàtics

	Favorable
	Tipus de votació: unanimitat

	Vist el contracte administratiu per a l’adjudicació dels serveis informàtics, signat el dia 28 de juny de 2019, entre l’empresa Caberset, SL, i l’Ajuntament de Solsona;
Vist que el termini d'execució es preveia de dos anys, a comptar des de la data de posada en funcionament del servei, 1 de juliol de 2019;
Vist que es preveia que l’Ajuntament podia aprovar pròrrogues per dos anys més, prorrogables d’any en any, de manera que la durada màxima del contracte, incloses les pròrrogues, no podria ser superior als quatre anys;
Vist que la clàusula 7a del Plec de clàusules administratives estableix que la pròrroga s’acordarà per l’òrgan de contractació i serà obligatòria per a l’empresa contractista, sempre que la preavisi amb, almenys, dos mesos d’antelació a l’acabament del termini de durada del contracte;
Vista la proposta del regidor responsable que justifica la necessitat i idoneïtat de la continuïtat en la prestació del servei objecte del contracte, ja que l'adjudicatari ha executat l'objecte del contracte de manera satisfactòria, i que aquest Ajuntament està interessat en què segueixi prestant el servei esmentat de la mateixa manera;
Examinada la documentació que l'acompanya, i de conformitat amb allò que s'ha fixat en la disposició addicional segona de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta del regidor delegat d’Hisenda i Administració,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Aprovar la pròrroga del contracte de serveis informàtics amb l'empresa Caberset, SL, per un termini d'un any, des de l'1 de juliol de 2021 i fins a l'1 de juliol de 2022, de conformitat amb allò que s'ha fixat en el Plec de clàusules administratives que regeix el contracte.
Segon. Aprovar i disposar la despesa prevista en la partida pressupostària 9200.22203 de l’exercici actual.
Tercer. Comunicar el present acord a Intervenció i a Tresoreria a l'efecte de practicar les anotacions comptables que procedeixin.
Quart. Notificar al contractista l'aprovació de la pròrroga, amb indicació dels recursos pertinents.


	Expedient 406/2021. Contracte obert servei – socorrisme a les piscines municipals 

	Favorable
	Tipus de votació: unanimitat

	Vist que per Junta de Govern Local de data 15 de març de 2021 es va aprovar l'expedient de contractació, mitjançant procediment obert simplificat pel servei de socorrisme de les piscines municipals, per un pressupost base de licitació de 41.322,30 € (IVA exclòs) i una durada de dues anualitats (estius 2021 i 2022), podent-se prorrogar per dos anys més, i es va convocar la seva licitació;
Vist que es va aprovar la despesa corresponent a l’exercici 2021 aplicació pressupostària 3420.22706;
Vist que es va aprovar els plecs de clàusules administratives particulars i de prescripcions tècniques que regiran el contracte;
Vist que en data 24 de març de 2021 es va publicar l’anunci de licitació al Perfil del Contractant, i que durant el termini de presentació de les ofertes, es van presentar les empreses Aquasos Serveis Integrals, SL i Natural-Fit Asesores Deportivos, SL;
Vist que la mesa de contractació es va reunir el dia 13 d’abril de 2021, i en aquest acte es van obrir els sobres digitals “A” que contenien la documentació administrativa i la documentació valorable per judici de valor;
Vist que el tècnic d’Esports de l’Ajuntament va emetre informe de valoració de les ofertes que contenien el pla de treball, a data 15 d’abril de 2021;
Vist que la mesa de contractació es va reunir el dia 20 d’abril de 2021, i en aquest acte es va donar el resultat de les valoracions dels documents qualificables per judici de valor, i es va efectuar l’obertura dels sobre “B” que contenia la proposta econòmica i la documentació valorable automàticament;
Vist que es va detectar que l’empresa Natural-Fit Asesores Deportivos, SL, va presentar una proposició econòmica que, d’acord amb la clàusula 11a del PCAP, es podia considerar baixa temerària pel que es va sol·licitar a l’empresa, d’acord amb l’art. 159.4.4t LCSP, que justifiqués la baixa presentada;
Vist que l’empresa va justificar la baixa en temps i forma, i es va procedir a sol·licitar al tècnic d’Esports que efectués informe al respecte. Pel que a data 7 de maig de 2021, el tècnic va presentar informe concloent que proposava no acceptar la baixa de l’empresa Natural-Fit Asesores Deportivos, SL, per ser temerària;
Vist que la mesa de contractació es va reunir el dia 7 de maig de 2021, i en aquest acte es va acordar proposar a l’òrgan de govern no acceptar l’oferta presentada per Natural-Fit Asesores Deportivos, SL, per ser temerària i, a la vegada, proposar com a adjudicatari el licitador Aquasos Serveis Integrals, SL;
Examinada la documentació que l'acompanya, vist l'informe de Secretaria, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Acceptar la proposta de la mesa de contractació de data 7 de maig de 2021 per a l’adjudicació del contracte de serveis “Socorrisme per a les piscines municipals”, que planteja desestimar l’oferta presentada per Natural-Fit Asesores Deportivos, SL, per considerar la baixa que ofereix de temerària.
Segon. Acceptar la proposta de la mesa de contractació de data 7 de maig de 2021 per a l’adjudicació del contracte de serveis “Socorrisme per a les piscines municipals”, i adjudicar el contracte a l’empresa, Aquasos Serveis Integrals, SL, amb CIF núm. B63879365, pel pressupost de 35.965,20 € (IVA exclòs), d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix.
Tercer. Disposar de la despesa corresponent de conformitat amb l’establert en l’informe d’Intervenció.
Quart. Designar com a responsable del contracte el tècnic d’Esports de l’Ajuntament de Solsona.
Cinquè. Requerir al licitador d’acord amb la clàusula 15a del PCAP, perquè dins del termini de set dies hàbils, a comptar des del següent a aquell en què hagués rebut el requeriment, presenti:
· Declaració responsable on es faci constar que les dades del registre (RELI o ROLACE) estan actualitzades o, si fos el cas, aportés documentació que no constés en aquest registre.
· Document justificatiu de la constitució de la garantia definitiva, per un import de 1.798,26 € (5% del preu d’adjudicació).
· El compromís a què es refereix l’article 75.2 (si és el cas) i la documentació justificativa que disposa efectivament dels mitjans que s’hagi compromès o dedicar a adscriure a l’execució del contracte de conformitat amb l’article 76.2 LCSP.
De no completar-se adequadament el requeriment en el termini assenyalat, s'entendrà que el licitador ha retirat la seva oferta, procedint-se a exigir-li l'import del 3% del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional, si s'hagués constituït. En el supòsit assenyalat en el paràgraf anterior, es procedirà a recaptar aquesta documentació al licitador següent, per l'ordre en què hagin quedat classificades les ofertes.
Sisè. Notificar als licitadors que van presentar proposició aquest acord, i publicar l’anunci d’adjudicació en el Perfil del Contractant.
Setè. Una vegada el licitador adjudicatari hagi presentat la documentació requerida, se’l citarà per a la signatura del corresponent contracte.
Vuitè. Publicar l’anunci de formalització del contracte en el Perfil del Contractant en termini no superior a quinze dies després de la perfecció del contracte i amb el contingut contemplat en l'annex III de la Llei 9/2017 de 8 de novembre, de contractes del sector públic.
Novè. Comunicar al Registre de Contractes del Sector Públic les dades bàsiques del contracte tot incloent la identitat de l'adjudicatari, l'import d'adjudicació, juntament amb el desglòs corresponent de l'Impost sobre el Valor Afegit.


CONVENIS
	Expedient 954/2021. Conveni de col·laboració amb el Consell Comarcal del Solsonès, el Centre de Ciència i Tecnologia Forestal de Catalunya, la Diputació de Lleida, el Patronat de Promoció Econòmica de Lleida i el Consorci per al Desenvolupament de la Catalunya Central en referència a l'execució efectiva de les operacions del PECT BioMarkets: “El Solsonès, una mirada als bioproductes”

	Favorable
	Tipus de votació: unanimitat

	Es dóna compte del conveni de col·laboració amb el Consell Comarcal del Solsonès, el Centre de Ciència i Tecnologia Forestal de Catalunya, la Diputació de Lleida, el Patronat de Promoció Econòmica de Lleida i el Consorci per al Desenvolupament de la Catalunya Central en referència a l'execució efectiva de les operacions del PECT BioMarkets: “El Solsonès, una mirada als bioproductes”, i que es transcriu tot seguit:
«El Solsonès, una mirada als bioproductes
Solsona, 7 de maig de 2021
Reunits
El Consell Comarcal del Solsonès, amb NIF P7500009A, representat per l’Il·lm. Sr. Ramon Costa i Guinó, en qualitat de President per delegació, com a beneficiària i anomenada entitat representant del PECT.
El Centre de Ciència i Tecnologia Forestal de Catalunya (CTFC), amb NIF Q7550005H, representada pel Sr. Antoni Trasobares i Rodríguez, en qualitat de Director General, com a beneficiària i entitat sòcia del PECT.
La Diputació de Lleida, amb NIF P2500000A, representada pel l’Il·lm. Sr. Joan Talarn i Gilabert, en qualitat de President, com a beneficiària i entitat sòcia del PECT.
El Patronat de Promoció Econòmica de Lleida (PROMECO), amb NIF P7500019J, representada per pel l’Il·lm. Sr. Joan Talarn i Gilabert, en qualitat de President, com a beneficiària i entitat sòcia del PECT.
L’Ajuntament de Solsona, amb NIF P2525700G, representada per l’Il·lm. Sr. David Rodríguez i González, en qualitat d’Alcalde, com a entitat participant no beneficiària del PECT.
El Consorci per al Desenvolupament de la Catalunya Central, amb NIF G25674144, representada pel Sr. Francesc Lluch i Majoral, en qualitat de President, com a entitat participant no beneficiària del PECT.
Les parts es reconeixen mútuament i recíprocament la capacitat legal suficient per signar aquest conveni, en nom i representació de les entitats respectives, i de comú acord
Exposen
I. Que el Reglament (UE) 1303/2013 del Parlament Europeu i del Consell, de 17 de desembre de 2013, estableix les disposicions comunes relatives al Fons europeu de desenvolupament regional, al Fons social europeu, al Fons de cohesió, al Fons europeu agrícola de desenvolupament rural i al Fons europeu marítim i de la pesca, i les disposicions generals relatives al Fons europeu de desenvolupament regional, al Fons social europeu, al Fons de cohesió i al Fons europeu marítim i de la pesca i es deroga el Reglament (CE) 1083/2006 del Consell.
II. Que el Reglament (UE) 1301/2013 del Parlament Europeu i del Consell, de 17 de desembre de 2013, sobre el Fons europeu de desenvolupament regional estableix les disposicions específiques relatives a l’objectiu d’inversió en creixement i ocupació i pel qual es deroga el Reglament (CE) 1080/2006.
III. Que el Programa operatiu FEDER de Catalunya 2014-2020 s’ha aprovat d’acord amb la Decisió de la Comissió Europea C(2015)894 de 12 de febrer de 2015, i modificat per la Decisió de la Comissió Europea C(2018)8723, d’11 de desembre de 2018.
IV. Que l’Ordre PRE/161/2019, d’1 d’agost, modificada per l’Ordre PRE/197/2020, de 10 de novembre, amb la correcció d’errades publicada al DOGC número 8272, de 16 de novembre de 2020, de la Generalitat de Catalunya, aprova les bases reguladores per a la selecció de projectes d’especialització i competitivitat territorial (PECT) emmarcats en la RIS3CAT. L’Ordre PRE/197/2020, que modifica l’Ordre de bases inicial i la respectiva convocatòria, comporta que, arran la reprogramació dels recursos PO FEDER de Catalunya 2014-2020, degut a la situació excepcional per la COVID-19 que, en el cas del FEDER, gestionat per la Direcció General d’Administració Local del Departament de la Presidència, afecta a la convocatòria efectuada per Resolució PRE/2266/2019, de 14 d’agost, que ara ens ocupa, el finançament d’aquestes subvencions ja no sigui amb càrrec al fons europeus, sinó amb càrrec al pressupost de l’Administració de la Generalitat, sense que, en cap cas, s’hagin modificat els requisits i les condicions substancials per resultar beneficiari ni tampoc els criteris de valoració/priorització per a l’atorgament del cofinançament. En consonància amb aquestes circumstàncies, el model de conveni de participació que figura en l’Ordre, en la seva part dispositiva, també s’ha d’entendre implícitament modificat en tot allò que contradigui o s’oposi a les modificacions de les bases efectuada per l’Ordre de 2020.
V. Que els signants han presentat de manera conjunta el Projecte d’especialització i competitivitat territorial (PECT) BioMarkets: “El Solsonès, una mirada als  bioproductes” a la convocatòria PRE/161/2019, d’1 d’agost, modificada per l’Ordre PRE/197/2020, de 10 de novembre i l’esmentat PECT ha estat seleccionat segons  Resolució de 12 d’abril de 2021, per la qual es resol el procediment per a la selecció dels projectes d’especialització i competitivitat territorial (PECT) emmarcats en la RIS3CAT als quals s’atorga subvenció amb càrrec al pressupost de l’Administració de la Generalitat de Catalunya.
En virtut del que s’ha exposat, les parts subscriuen aquest conveni, que es regeix per les següents
Clàusules:
Primera. Objecte del conveni
Aquest conveni regula els drets, obligacions i responsabilitats de les entitats signants en referència a l’execució efectiva de les operacions del PECT BioMarkets: El Solsonès, una mirada als bioproductes, aprovat segons la Resolució de 12 d’abril de 2021, per la qual es resol el procediment per a la selecció dels projectes d’especialització i competitivitat territorial (PECT) emmarcats en la RIS3CAT als quals s’atorga subvenció amb càrrec al pressupost de l’Administració de la Generalitat de Catalunya.
El PECT BioMarkets: “El Solsonès, una mirada als bioproductes”, ha obtingut una subvenció de 1.027.039,84 € sobre un pressupost de despesa total elegible de 2.054.079,68 € que s’executarà segons els pressupostos i fitxes descriptives de les operacions incloses com annexos a aquest conveni, del que formen part íntegra. Qualsevol modificació comunicada i informada o aprovada pels òrgans de gestió de la Direcció General d’Administració Local constituirà part d’aquest conveni com a addenda.
Segona. Entitat representant
Les entitats membres del PECT BioMarkets: “El Solsonès, una mirada als bioproductes” designen l’entitat Consell Comarcal del Solsonès com a entitat representant, la qual assumeix aquesta responsabilitat davant la resta d’entitats membres del PECT, la Direcció General d’Administració Local i les autoritats de gestió, seguiment i control.
Tercera. Responsabilitats i obligacions de l'entitat representant

1. L’entitat representant assumeix dins el desenvolupament del PECT:
a) La interlocució davant la Direcció General d’Administració Local i l’estructura de seguiment i control en tot el referent a les comunicacions i intercanvis propis de les obligacions i responsabilitats derivades de l’execució de les operacions del PECT.
b) La coordinació del conjunt de les operacions del PECT, a través de l’operació corresponent del programa de treball del projecte, segons s’ha aprovat i s’adjunta com a annex.
c) La comunicació dels avanços i nivells d’execució física i financera del PECT, en nom i representació de la totalitat del partenariat del PECT, en els terminis i formats determinats per la Direcció General d’Administració Local o les estructures de gestió, seguiment, control i avaluació.
2. Les seves obligacions i responsabilitats s’estenen a:
a) Transmetre a la Direcció General d’Administració Local i a les estructures de gestió tota la informació requerida per a la gestió i seguiment de les operacions.
b) Respondre, com a únic referent, de les comunicacions entre el partenariat, la Direcció General d’Administració Local i les estructures de gestió, seguiment, control i avaluació, així com de la Intervenció General de la Generalitat de Catalunya, la Sindicatura de Comptes o d’altres òrgans competents nacionals, estatals i comunitaris.
c) Comunicar a la resta d’entitats del partenariat els resultats, les comunicacions i les decisions de la Direcció General d’Administració Local i de les estructures de gestió de manera immediata i diligent, així com de la Intervenció General de la Generalitat de Catalunya, la Sindicatura de Comptes o d’altres òrgans competents nacionals, estatals i comunitaris.
d) Informar a la Direcció General d’Administració Local i les estructures de gestió de totes les modificacions o canvis en el PECT que no requereixen un procés de validació i aprovació per part de les estructures esmentades.
e) Sol·licitar els canvis o modificacions que requereixen l’aprovació per part de les estructures de gestió a través dels mitjans i canals previstos.
f) Coordinar l’execució de les operacions previstes al PECT en els terminis recollits a la resolució d’aprovació del PECT i als annexos d’aquest conveni.
g) Sol·licitar formalment el reemborsament de la despesa elegible realitzada i justificada en els terminis i formats previstos.
h) Garantir l’aplicació dels principis de comptabilitat separada i despesa efectivament pagada per al conjunt del partenariat davant les estructures de gestió, seguiment i control.
i) Sotmetre’s als controls i verificacions de l’autoritat de gestió, l’Organisme Intermedi, l’autoritat de certificació i/o auditoria, la Intervenció General de la Generalitat de Catalunya, la Sindicatura de Comptes o a altres òrgans competents nacionals, estatals i comunitaris.
j) Encarregar i/o realitzar les comprovacions pertinents per garantir la subvencionabilitat de la despesa presentada en les justificacions del PECT abans de la seva tramitació davant els òrgans de gestió, seguiment i control.
k) Respectar i vigilar que totes les entitats beneficiàries del PECT respecten la normativa comunitària, de l’Estat membre i catalana aplicable a les operacions que componen el PECT.
l) Sotmetre’s a les mateixes obligacions i responsabilitats que la resta d’entitats beneficiàries del PECT en referència a l’execució de tasques i operacions del PECT.
Quarta. Responsabilitats i obligacions de les entitats sòcies:
1. Totes les entitats sòcies signants es comprometen a la realització de les operacions i actuacions que assumeixen segons la memòria tècnica del PECT aprovada i, en concret:

a) Respectar la pista d’auditoria suficient i mantenir una comptabilitat separada de les despeses elegibles efectivament pagades aplicables al PECT.
b) Informar de manera lleial i diligent a l’entitat representant de canvis o modificacions a les circumstàncies o mitjans per a l’execució de les operacions i tasques assignades.
c) Complir amb la normativa legal comunitària, estatal i catalana aplicable a les tasques i operacions que executa.
d) Aplicar els procediments i mitjans de contractació pública amb independència de la seva naturalesa jurídica.
e) Assumir les obligacions i responsabilitats derivades de la subvencionabilitat de la despesa.
f) Participar dels acords respecte del PECT segons els procediments de participació i coordinació que s’aprovin en el partenariat.
g) Informar periòdicament de les dades físiques i financeres requerides per al seguiment i gestió del PECT, tant per part de l’entitat representant com de les estructures de gestió, seguiment, control o avaluació.
h) Assegurar l’aplicació de l’estratègia i mitjans de difusió, publicitat i comunicació.
i) Aplicar els principis transversals d’igualtat d’oportunitats entre homes i dones, de protecció del medi ambient i de lliure competència i no-discriminació en els processos de contractació.
j) Facilitar la documentació i comprovants que siguin exigibles per verificar la subvencionabilitat de la despesa i que aquesta estigui efectivament pagada a requeriment de la Direcció General d’Administració Local , les estructures i òrgans de gestió, seguiment i control, així com de la Intervenció General de la Generalitat de Catalunya, la Sindicatura de Comptes o d’altres òrgans competents nacionals i comunitaris.
k) Custodiar la documentació i conservar-la fins al termini legal de prescripció de les operacions en referència a la conservació de documentació original.
l) Col·laborar activament en el desenvolupament de les tasques de coordinació de l’entitat representant.
m) Donar resposta a tots els requeriments i sol·licituds d’informació vehiculades a través de l’entitat representant, tant a través de sistemes d’informació com de proporcionar la documentació.
n) Acceptar formalment i per escrit les modificacions, canvis o resolucions aplicables al PECT emanades de la Direcció General d’Administració Local i/o les estructures de gestió, seguiment i control.
o) Subministrar les declaracions de despesa en el format i terminis pertinents per complir amb les obligacions de presentació periòdica per part de l’entitat representant.
Cinquena. Actuacions i pressupost que s'ha d'executar:
Les operacions, pla de treball i pressupost s’adjunten com annexos d’aquest conveni i es corresponen amb les dades aprovades pel PECT BioMarkets: “El Solsonès, una mirada als bioproductes” d’acord amb la Resolució de 12 d’abril de 2021, per la qual es resol el procediment per a la selecció dels projectes d’especialització i competitivitat territorial (PECT) emmarcats en la RIS3CAT als quals s’atorga subvenció amb càrrec al pressupost de l’Administració de la Generalitat de Catalunya.
Les operacions i tasques estan identificades per tipologia de despesa i entitat beneficiària encarregada de desenvolupar-les. Les entitats membres del PECT es comprometen a respectar aquesta distribució i no introduir-ne modificacions si no han estat informades i aprovades prèviament per les estructures de gestió. Serà suficient la comunicació prèvia a la persona titular de la Direcció General d’Administració Local en el supòsit següent:
a) modificacions que no afectin més d’un 20% del pressupost entre actuacions dins d’una mateixa operació.
No obstant això, l’òrgan competent pot prohibir la modificació en el termini de tres mesos en cas de comprovar que no reuneix els requisits previstos en les bases reguladores.
El pressupost de la despesa total elegible és de 2.054.079,68 € i rebrà una subvenció de 1.027.039,84 €. La subvenció la rebrà directament l’entitat beneficiària encarregada d’executar la despesa elegible corresponent al pressupost de l’operació.
Sisena. Circuit de gestió, administració, justificació i control de la despesa

Les entitats membres del PECT aproven un mecanisme de coordinació i gestió que s’adjunta com a annex al conveni i pel qual es regiran en l’execució del PECT. Aquest mecanisme respecta la proporcionalitat, eficàcia i eficiència en la gestió i coordinació de les operacions del PECT. L’entitat representant actuarà com a referència d’arbitratge davant contenciosos en el partenariat, fins a la intervenció de la Direcció General d’Administració Local o de les autoritats pertinents.
Les entitats sòcies es comprometen a presentar davant l’entitat representant les declaracions de despesa degudament signades en el format i terminis necessaris per donar compliment a les obligacions de certificació de despesa. Les declaracions aniran acompanyades d’un informe d’execució físic, administratiu i financer de les operacions amb el detall de les actuacions i les despeses executades, amb els justificants que permetin comprovar que es tracta de despesa efectivament pagada.
Els formats i dades incloses en l’informe seran les necessàries per complir amb les obligacions d’informació per al seguiment i càrrega de la informació en els sistemes d’informació.

L’entitat representant s’encarregarà de coordinar la realització de les validacions de despesa de manera prèvia a la remesa de la certificació de despesa.
L’entitat representant utilitzarà les dades i documents facilitats per les entitats sòcies, i les seves pròpies, per realitzar la presentació i càrrega de la informació en els mitjans previstos per a la certificació de despesa.
Les transferències pel valor de la subvenció aplicable a la despesa considerada elegible es realitzaran directament des de l’autoritat de certificació a l’entitat beneficiària. Les entitats es comprometen a registrar aquesta informació dins el seu sistema de comptabilitat separada i comunicar-ne el cobrament efectiu a l’entitat representant.
Els requeriments de documentació vehiculats a través de l’entitat representant seran satisfets en el termini de temps més breu possible, en els formats i models que siguin exigibles per satisfer les necessitats de seguiment o control que els originen. La documentació es remetrà a l’entitat representant.
En el cas de visites de control in situ, les entitats posaran a disposició dels representants dels organismes de control la documentació, instal·lacions i sistemes d’informació necessaris per realitzar les tasques de control, col·laborant activament en el procés.
Setena. Modificacions, reintegrament i rescissió del conveni:
Les modificacions del PECT aprovades pel partenariat i, si s’escau, per les estructures de gestió s’incorporaran com addendes a aquest conveni.
Les entitats beneficiàries del PECT assumeixen la responsabilitat derivada de les irregularitats que es detectin en la despesa executada i declarada per part seva. Les entitats beneficiàries del PECT es comprometen a reintegrar la totalitat del finançament declarat com indegudament rebut per part de les estructures de control o per actuació degudament articulada de la Intervenció General de la Generalitat de Catalunya, la Sindicatura de Comptes o d’altres òrgans competents nacionals i comunitaris.
L’incompliment no justificat i acordat de les actuacions i operacions, per part d’almenys una de les entitats beneficiàries, de les clàusules d’aquest conveni o la modificació no comunicada i autoritzada del pla de treball (terminis, pressupostos, tipologia de despesa, tasques i/o activitats, etc.) o el consum irregular dels fons suposarà la rescissió del conveni pel que fa a l’entitat o entitats beneficiàries afectades i el reintegrament dels fons que hagin rebut fins a la data.
Vuitena. Vigència:
El conveni és vigent durant tota la vigència del PECT, amb data d’inici 1 de setembre de 2019 i data prevista de finalització 31 de desembre de 2022.
A aquest conveni s’aplica el compromís i obligació de no-dissolució de l’agrupació sorgida del conveni fins que no hagin transcorregut els terminis de prescripció que preveuen l’article 100.4 del Text refós de la llei de finances públiques de Catalunya, aprovat pel Decret legislatiu 3/2002, de 24 de desembre, l’article 65 de la Llei 38/2003, de 17 de novembre, general de subvencions, i la normativa europea per als fons, en concret el Reglament (CE) 2988/95, de protecció dels interessos financers de les comunitats europees.
Novena. Resolució de litigis:
La legislació aplicable per a la resolució de litigis és la de Catalunya, per la via de la jurisdicció contenciosa administrativa.
Desena. Obligacions legals i furs aplicables:
Les entitats membres del PECT BioMarkets: “El Solsonès, una mirada als bioproductes” es comprometen a respectar i aplicar tota la normativa i legislació de la Unió Europea, l’Estat membre i Catalunya aplicables a l’execució, seguiment, control i avaluació de les operacions del projecte.
Les entitats beneficiàries estan sotmeses a totes les obligacions que estableixen les bases reguladores, la normativa en matèria de subvencions i la normativa comunitària.
Annex 1. Declaració responsable

Que els fons públics i privats consignats per a l’execució del PECT apareixen tots en el pla de finançament, la memòria tècnica i la memòria econòmica aprovats a la Resolució de 12 d’abril de 2021, per la qual es resol el procediment per a la selecció dels projectes d’especialització i competitivitat territorial (PECT) emmarcats en la RIS3CAT als quals s’atorga subvenció amb càrrec al pressupost de l’Administració de la Generalitat de Catalunya.
Que la intensitat de la subvenció per a les operacions i tasques del PECT en cap cas supera els límits establerts a la convocatòria, factura a factura.
Que compliran puntualment les obligacions derivades de la normativa de la UE, l’Estat membre i Catalunya en vigor i aplicables a les operacions aprovades pel PECT, i, en especial, en els procediments de contractació, del tractament d’ingressos i de la normativa de competència i ajuts d’Estat.
Que les dades, la informació i la documentació adjuntes a aquest conveni són correctes i fidedignes.
Que respectaran les obligacions normatives i aplicaran les eines i mitjans de difusió, comunicació i publicitat de la intervenció en el PECT.
Aquest conveni se signa en el lloc i data assenyalats al principi.»
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 915/2021. Bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès

	Favorable
	Tipus de votació: unanimitat

	A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar les bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès, que es transcriuen a continuació:
«Bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès
1. Objecte del concurs
L’objecte d’aquest concurs és la selecció mitjançant jurat d’una proposta artística (escultura, instal·lació visual, intervenció a l’espai, disseny urbà, placa commemorativa, etc.) en homenatge als donants de sang del Solsonès per la seva solidaritat.
2. Àmbit i emplaçament
El projecte artístic s’ubicarà a l’entorn de la Sala Polivalent, lloc on des de l’any 2013 es duen a terme els acaptes de sang i plasma a la comarca del Solsonès. Concretament, l’emplaçament es preveu a la zona enjardinada del marge de la banda esquerra, és a dir, l’espai situat entre el carrer d’Antoni Gaudí i la plaça de l’U d’octubre.
3. Modalitat i tema
La modalitat, la tècnica i els materials són lliures en la realització del projecte artístic objecte d’aquest concurs. Poden utilitzar-se materials diversos, adients a la formalització conceptual del projecte, resistents a la intempèrie i al pas del temps.
La proposta s’ha d’inspirar en la solidaritat de tota la gent de la comarca que és donant de sang amb la finalitat de contribuir a salvar altres vides.
Caldrà que la proposta del projecte artístic prevegi la incorporació d’una llegenda amb el redactat següent: 

· En agraïment als Donants de Sang del Solsonès
· Títol del projecte artístic, autoria i any
4. Premi 
S’atorgarà un import de 3.000 euros (+ IVA) per a l’adjudicació i creació del projecte artístic. L’autor/a serà la persona responsable de la creació del disseny, l’execució i la contractació amb els diferents proveïdors dels material de l’obra.
L'autor/a traspassarà la titularitat del projecte artístic i en cedirà els drets de reproducció i explotació a favor de l’Ajuntament de Solsona. La propietat intel·lectual serà dels autors/es.
5. Concursants
Podran concórrer a aquest concurs totes les persones que hi estiguin interessades. En el cas de participar-hi com a col·lectiu artístic, els seus components només podran fer-ho en un sol equip.
Cada concursant o equip de concursants només podrà presentar un treball.
Sense perjudici de les incompatibilitats legalment establertes, seran incompatibles per participar en aquest concurs:
· el personal de l’Ajuntament de Solsona i de les empreses municipals,
· els membres del jurat, així com els seus familiars, amb parentiu de primer o segon grau, de consanguinitat o afinitat i
· els col·laboradors habituals o associats actuals dels membres del jurat.
6. Composició del jurat
El jurat estarà integrat per:
· David Rodríguez i González, alcalde de l’Ajuntament de Solsona
· Judit Gisbert i Ester, regidora de Salut i Cultura de l’Ajuntament de Solsona
· Miquel Arnau i Corominas, president de l’Associació de Donants de Sang del  Solsonès
· Lluerna Arquitectura, estudi d’arquitectura cooperativa
· Jaume Núñez i Serra, cap de la brigada d’obres de l’Ajuntament de Solsona
· Míriam Montraveta i Rodríguez, tècnica de Cultura de l’Ajuntament de Solsona
Per a l’adopció dels acords, el jurat escollirà entre dues i tres propostes de totes les presentades. Les obres seleccionades s’exposaran un dia d’acapte de sang a la Sala Polivalent en un procés participatiu obert als donants perquè puguin votar-ne una. La proposta més votada serà la guanyadora del concurs.
7. Presentació de propostes
Les propostes s’han de presentar a l’Oficina d’Atenció Ciutadana (OAC) de l’Ajuntament de Solsona en l’horari de dilluns de 8.30 a 19.00 hores i de dimarts a divendres de 8.30 a 14.30 hores.
El termini de presentació es tancarà el dia 14 de desembre de 2021.
Els concursants presentaran la seva proposta respectiva en un paquet o més de manera anònima. A aquests efectes, se substituirà la identitat de l’autor/a o autors/es per un pseudònim, que també haurà de figurar a l’exterior del paquet o paquets que continguin la documentació que es remeti.
La inscripció que ha de figurar a l’exterior del paquet és la següent:

Ajuntament de Solsona – Proposta artística en homenatge als Donants de Sang del Solsonès 
Dins del paquet o sobre hi ha d’haver la proposta artística i un sobre tancat, identificat amb els pseudònim a la part exterior. Dins del sobre hi ha de constar el pseudònim, nom i cognoms de l’autor/a o bé autors/es, adreça, correu electrònic i telèfon.
La proposta artística s’ha d’acompanyar d’una memòria breu que expliqui el concepte i la inspiració de l’obra.
8. Criteris de valoració
En la valoració dels treballs presentats, el jurat en considerarà els aspectes següents:
· Qualitat artística (formal i conceptual) 
· Adequació de la proposta a la temàtica
· Adequació i encaix de la proposta a l’espai proposat i al seu entorn
· Caràcter innovador 
· Viabilitat tècnica i funcional
· Facilitat de manteniment de l’obra
9. Selecció de la proposta guanyadora
El jurat farà públic el seu veredicte inapel·lable el dia 23 de desembre de 2021. Si el jurat ho creu oportú, el concurs pot quedar desert.
10. Acceptació de les bases
La participació en el concurs comporta l’acceptació d’aquestes bases. Qualsevol aspecte no previst en les bases serà resolt pel jurat.

	


	Expedient 943/2021. Escola de Lladurs – utilització material

	Desfavorable
	Tipus de votació: unanimitat

	Vista la sol·licitud presentada i subscrita per César Burgués Llurda, director de l'Escola de Lladurs, en què demana poder utilitzar els deu mòduls de 2x1 metre, que disposa l'Ajuntament, per muntar un escenari el dia 18 de juny, amb motiu de la festa de fi de curs a l'Escola de Lladurs;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva petició, ja que el mateix dia es necessiten els mòduls per un acte que hi ha programat a la Sala Polivalent; tot i així, es pot disposar d'un entarimat (escenari), pagant prèviament la taxa municipal de 3,70 € m2/dia.


DESENVOLUPAMENT LOCAL
	Expedient 513/2021. Calendari d'obertura dels establiments comercials en diumenge i dies festius, any 2021

	Favorable
	Tipus de votació: unanimitat

	Per acord de la Junta de Govern Local del dia 26 d'octubre de 2020, i d'acord amb allò que preveia l'Ordre EMC/129/2019, es va acordar afegir per als establiments comercials dos dies addicionals d'obertura per a l'any 2021, el diumenge 16 de maig (Fira de Sant Isidre) i el diumenge 24 d'octubre (Fira del Trumfo i la Tòfona).
Atès que, a causa de la situació epidemiològica, el Consell Comarcal del Solsonès, ens organitzador, ha acordat ajornar la Fira de Sant Isidre als dies 29 i 30 de maig de 2021;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
1. Canviar per als establiments comercials de Solsona el diumenge d'obertura autoritzada del diumenge 16 de maig de 2021 pel diumenge 30 de maig de 2021.
2. Comunicar aquest acord a la Direcció General de Comerç de la Generalitat de Catalunya.


	Expedient 678/2021. Autorització mostres de bestiar 68a edició de la Fira de Sant Isidre

	Favorable
	Tipus de votació: unanimitat

	Per acord de la Junta de Govern Local del dia 12 d'abril de 2021 es va acordar autoritzar el Consell Comarcal del Solsonès per dur a terme la mostra de bestiar vaquí i oví els dies 15 i 16 de maig de 2021, dins la 68a edició de la Fira de Sant Isidre.
Atès que la celebració de la 68a edició de la Fira de Sant Isidre s'ha traslladat als dies 29 i 30 de maig de 2021;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda autoritzar el Consell Comarcal del Solsonès perquè pugui dur a terme la mostra de bestiar vaquí i oví els dies 29 i 30 de maig de 2021, dins la 68a Fira de Sant Isidre, sense perjudici d'altres autoritzacions i permisos que siguin necessaris, si bé resta condicionada a la normativa vigent i a la situació epidemiològica a Solsona els dies de celebració de la Fira.


ESPORTS
	Expedient 909/2021. Campionat d'Espanya de Rugby Subaquàtic 2021, dies 3 i 4 de juliol

	Favorable
	Tipus de votació: unanimitat

	Vista la sol·licitud presentada i subscrita per Elia Santamaria Pueyo, responsable del departament de Rugbi Subaquàtic de la Federació Catalana d'Activitats Subaquàtiques (FECDAS), en què demana autorització per poder utilitzar la piscina gran de les instal·lacions esportives municipals el dia 3 de juliol, de les 8.00 a les 18.00 hores, per dur a terme el Campionat d'Espanya de Rugby Subaquàtic 2021, i el dia 4 de juliol, de les 10.00 a les 15.00 hores, per la concentració dels esportistes que formen part de la preselecció nacional de Rugby Subaquàtic; també demana l'import del lloguer de la piscina per les dues jornades;
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l'autorització sol·licitada i comunicar a la sol·licitant que l'import del lloguer de la piscina, per les dues jornades, ascendeix a 357,00 €.


GOVERNACIÓ
	Expedient 920/2021. Ocupació de la via pública amb taules i cadires, estiu 2021 

	Favorable
	Tipus de votació: unanimitat

	Vista la sol·licitud de permís per ocupar la via pública amb taules i cadires;
Vist que, passat un any des de la declaració de l’emergència sanitària provocada per la COVID-19 i la conseqüent crisi socioeconòmica, es pot constatar que no s’ha donat fi a la pandèmia i a les mesures adoptades per pal·liar el contagi, pel que es preveu que les repercussions s'estenguin durant tot l’any 2021;
Vist que la restauració és un dels sectors més afectat, i que actualment segueix amb moltes limitacions per a la seva obertura i que aquesta s’ha d’adaptar al Pla sectorial de la restauració aprovat pel Comitè de Direcció del Pla d’actuació del PROCICAT i la Resolució SLT/716/2021, de 12 de març, per la qual es prorroguen i es modifiquen les mesures en matèria de salut pública per a la contenció del brot epidèmic de la pandèmia de COVID-19 al territori de Catalunya;
Vist que, en la sessió plenària del dia 25 de març de 2021, entre d‘altres mesures, s’aprovà l‘exempció del pagament de les taxes d‘ocupació de la via pública a les taules i cadires dels establiments de restauració durant tot l‘any 2021;
Vista la proposta redactada per la Policia Local i els Serveis Tècnics Municipals i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Concedir al sol·licitant autorització per a la instal·lació de tres taules i quatre cadires per taula, havent de complir les mesures que s’especifiquen a l’apartat 14, de la Resolució SLT/716/2021, de 12 de març, i seguint les indicacions de la Policia Local.
Els establiments d'hostaleria i restauració poden obrir amb subjecció a les condicions següents:
· El consum s'ha de realitzar sempre a la taula.
· En l'interior, l'aforament es limita al 30% de l'autoritzat i s'ha garantir una distància mínima degudament senyalitzada de dos metres entre comensals de taules o agrupacions de taules diferents. S'ha de garantir la ventilació de l'espai mitjançant ventilació natural o altres sistemes de ventilació.
· A les terrasses s'ha de garantir una distància mínima degudament senyalitzada de dos metres entre comensals de taules o grups de taules diferents.
· Es limita a quatre el nombre màxim de comensals per taula o agrupació de taules, llevat que pertanyin a la bombolla de convivència.
· S'ha de garantir la distància d'un metre entre persones d'una mateixa taula, excepte per a persones que pertanyin a la bombolla de convivència. El tipus i mida de taula han de permetre que es garanteixin aquestes distàncies.
· S'han de complir sempre totes les indicacions del Pla sectorial de la restauració aprovat pel Comitè de Direcció del Pla d'actuació del PROCICAT.
Segon. L'horari de la terrassa ve donat per la normativa fixada pel Departament de Salut (en aquests moments, de les 07.30 a les 17.00 hores). A mesura que el Departament de Salut flexibilitzi la normativa, els horaris s'adequaran a la mateixa. De tota manera, en cap cas podran excedir dels permesos a l’Ordenança municipal reguladora de l’ocupació temporal de la via pública mitjançant terrasses, que són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores.
Tercer. Comunicar al sol·licitant que, en funció de la problemàtica que pugui generar l’ocupació de l’espai a la via pública, l’Ajuntament podrà revisar el nombre de taules autoritzades i la distribució de les mateixes.
Quart. Comunicar al sol·licitant que l’autorització també queda condicionada al compliment dels condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars, excepte en els casos de carrers amb trànsit de vehicles quan s’ocupi la zona d’aparcaments d’aquests, entenent més com una protecció per als clients més que una delimitació.
· A requeriment de l’Ajuntament, i sempre que concorrin raons d’interès públic (fires, dies de mercat, o altres que es considerin necessaris per a l'interès públic...), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música i soroll, entre d’altres. (aparells de TV, reproductors de música o similars).
Cinquè. L’incompliment de les mesures detallades en els punts anteriors implicarà sancions i suposarà la retirada immediata de l’autorització per ocupar la via pública.
Sisè. Es comunica també al sol·licitant l'exempció del pagament de les taxes d’ocupació de la via pública de taules i cadires dels establiments de restauració durant tot l’any 2021.
Setè. Cal entendre que aquestes autoritzacions d’ocupació de la via pública amb taules i cadires venen condicionades per l’actual crisi sanitària i, per tant, es corresponen amb circumstàncies d’excepcionalitat, per la qual cosa, una vegada recuperada la normalitat, es tornarà a la situació d’anys anteriors.
Vuitè. En tot cas, aquesta autorització resta condicionada a la normativa que, en qualsevol moment, es pugui aprovar tant a nivell estatal com autonòmic pel que fa a la crisi sanitària.


	Expedient 921/2021. Ocupació de la via pública amb taules i cadires, estiu 2021 

	Favorable
	Tipus de votació: unanimitat

	Vista la sol·licitud de permís per ocupar la via pública amb taules i cadires;
Vist que, passat un any des de la declaració de l’emergència sanitària provocada per la COVID-19 i la conseqüent crisi socioeconòmica, es pot constatar que no s’ha donat fi a la pandèmia i a les mesures adoptades per pal·liar el contagi, pel que es preveu que les repercussions s'estenguin durant tot l’any 2021.
Vist que la restauració és un dels sectors més afectat, i que actualment segueix amb moltes limitacions per a la seva obertura i que aquesta s’ha d’adaptar al Pla sectorial de la restauració aprovat pel Comitè de Direcció del Pla d’actuació del PROCICAT i la Resolució SLT/716/2021, de 12 de març, per la qual es prorroguen i es modifiquen les mesures en matèria de salut pública per a la contenció del brot epidèmic de la pandèmia de COVID-19 al territori de Catalunya;
Vist que, en la sessió plenària del dia 25 de març de 2021, entre d‘altres mesures, s’aprovà l‘exempció del pagament de les taxes d‘ocupació de la via pública a les taules i cadires dels establiments de restauració durant tot l‘any 2021;
Vista la proposta redactada per la Policia Local i els Serveis Tècnics Municipals i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Concedir a la sol·licitant autorització per a la instal·lació de sis taules i quatre cadires per taula, havent de complir les mesures que s’especifiquen a l’apartat 14, de la Resolució SLT/716/2021, de 12 de març, i seguint les indicacions de la Policia Local.
Els establiments d'hostaleria i restauració poden obrir amb subjecció a les condicions següents:
· El consum s'ha de realitzar sempre a la taula.
· En l'interior, l'aforament es limita al 30% de l'autoritzat i s'ha garantir una distància mínima degudament senyalitzada de dos metres entre comensals de taules o agrupacions de taules diferents. S'ha de garantir la ventilació de l'espai mitjançant ventilació natural o altres sistemes de ventilació.
· A les terrasses s'ha de garantir una distància mínima degudament senyalitzada de dos metres entre comensals de taules o grups de taules diferents.
· Es limita a quatre el nombre màxim de comensals per taula o agrupació de taules, llevat que pertanyin a la bombolla de convivència.
· S'ha de garantir la distància d'un metre entre persones d'una mateixa taula, excepte per a persones que pertanyin a la bombolla de convivència. El tipus i mida de taula han de permetre que es garanteixin aquestes distàncies.
· S'han de complir sempre totes les indicacions del Pla sectorial de la restauració aprovat pel Comitè de Direcció del Pla d'actuació del PROCICAT.
Segon. L'horari de la terrassa ve donat per la normativa fixada pel Departament de Salut (en aquests moments, de les 07.30 a les 17.00 hores). A mesura que el Departament de Salut flexibilitzi la normativa, els horaris s'adequaran a la mateixa. De tota manera, en cap cas podran excedir dels permesos a l’Ordenança municipal reguladora de l’ocupació temporal de la via pública mitjançant terrasses, que són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores.
Tercer. Comunicar a la sol·licitant que, en funció de la problemàtica que pugui generar l’ocupació de l’espai a la via pública, l’Ajuntament podrà revisar el nombre de taules autoritzades i la distribució de les mateixes.
Quart. Comunicar a la sol·licitant que l’autorització també queda condicionada al compliment dels condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars, excepte en els casos de carrers amb trànsit de vehicles quan s’ocupi la zona d’aparcaments d’aquests, entenent més com una protecció per als clients més que una delimitació.
· A requeriment de l’Ajuntament, i sempre que concorrin raons d’interès públic (fires, dies de mercat, o altres que es considerin necessaris per a l'interès públic...), la titular de la llicència queda obligada a retirar la terrassa i deixar lliure l’espai públic ocupat.
· La titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música i soroll, entre d’altres. (aparells de TV, reproductors de música o similars).
Cinquè. L’incompliment de les mesures detallades en els punts anteriors implicarà sancions i suposarà la retirada immediata de l’autorització per ocupar la via pública.
Sisè. Es comunica també a la sol·licitant l'exempció del pagament de les taxes d’ocupació de la via pública de taules i cadires dels establiments de restauració durant tot l’any 2021.
Setè. Cal entendre que aquestes autoritzacions d’ocupació de la via pública amb taules i cadires venen condicionades per l’actual crisi sanitària i, per tant, es corresponen amb circumstàncies d’excepcionalitat, per la qual cosa, una vegada recuperada la normalitat, es tornarà a la situació d’anys anteriors.
Vuitè. En tot cas, aquesta autorització resta condicionada a la normativa que, en qualsevol moment, es pugui aprovar tant a nivell estatal com autonòmic pel que fa a la crisi sanitària.


	Expedient 948/2021. Consell Esportiu del Solsonès – Primera Trobada Musicoesportiva pels alumnes de primària de les escoles de la comarca, dies 7 i 8 de juny

	Favorable
	Tipus de votació: unanimitat

	Vista la sol·licitud presentada i subscrita per Candi Viladrich i Cardona, representant del Consell Esportiu del Solsonès, amb CIF núm. G25034323, en què demana autorització per la Primera Trobada Musicoesportiva pels alumnes de primària de les escoles de la comarca els dies 7 i 8 de juny, de 9.00 a 13.00 hores, a les places següents: plaça del Camp, plaça de Sant Isidre, plaça de Sant Pere, plaça de Ramon Llumà i plaça de Palau. Tanmateix, també demana poder disposar de connexions al subministrament elèctric a les places del Camp, de Sant Pere, del Palau Episcopal i de Sant Joan, així com l'altaveu portàtil i l'obertura dels lavabos de la plaça del Camp;
Vist l'informe 249/2021 emès per la Policia Local i a proposta de l'alcalde i dels regidors delegats d'Esports i de Cultura,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 933/2021. Alternativa per Solsona-CUP – ocupació espai públic

	Favorable
	Tipus de votació: unanimitat

	Vista la sol·licitud presentada i subscrita per Òscar Garcia Companys, representant d'Alternativa per Solsona-CUP, en què demana autorització per ocupar la plaça de Sant Pere (part enjardinada) el dia 15 de maig, de les 12.00 a les 14.00 hores, per la presentació del llibre de Pau Juvillà Assassinat al Consell Polític (Pagès Editors, 2021);
Vist l'informe 247/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el què sol·licita i comunicar al sol·licitant que l'organització serà la responsable del compliment de les normes de seguretat higièniques i distanciament social per la contenció de la COVID-19.


	Expedient 957/2021. Establiment de la restauració – horari obertura 06.00 hores

	Desfavorable
	Tipus de votació: unanimitat

	Vista la sol·licitud d’obertura d’un establiment de la restauració a partir de les 06.00 hores, amb els clients a l'interior del local, tal com s'aplica a les activitats de restauració dels centres de treball destinats a les persones treballadores, als serveis de restauració integrats als centres sanitaris, sociosanitaris i socials;
Vist que el tipus d’establiment no entra dins d'aquestes activitats descrites i, per tant, ha de continuar mantenint l'horari normal d'activitat de restauració tal com marca fins ara el PROCICAT;
Vist l'informe 253/2021 emès per la Policia Local i a proposta de l'alcalde i del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva petició.


	Expedient 958/2021. Actuació musical en directe, dia 15 de maig

	Desfavorable
	Tipus de votació: unanimitat

	Vista la sol·licitud d’autorització per oferir un concert a la terrassa d’un bar el dia 15 de maig, de les 20.00 a les 21.00 hores;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, atesa la situació epidemiològica, no s'autoritza cap concert a les terrasses dels establiments de restauració.


MEDI AMBIENT
	Expedient 419/2021. Cens Municipal de Tinença d’Animals de Companyia de Solsona

	Favorable
	Tipus de votació: unanimitat

	Ramon Montaner, regidor delegat de Medi ambient, explica que des de l'any 2004, exercici en què es va posar en marxa el Cens Municipal de Tinença d’Animals de Companyia, no s'havia fet una depuració de les dades del cens.
El primer aplicatiu que s'utilitzà fou de la Diputació de Lleida (REGANICOM) i després el de la Generalitat de Catalunya (ANICOM), que és l’actual.
Durant aquest període els propietaris d’animal havien de comunicar les altes, les baixes i les modificacions dels registres. Pel que fa a les altes, és un tràmit que sí que es feia, ja que la gent era conscient de la seva obligatorietat. Pel que fa a les baixes i les modificacions, no es feien per desconeixement o, en molts casos, perquè creien que ja ho feia el veterinari.
A finals del mes de febrer de 2021 aquest cens constava de 971 animals i es van enviar cartes per a l’actualització de dades del animals que figuraven a l’ANICOM, donant dos mesos (març i abril) de termini als titulars per fer aquesta gestió.
Un cop acabat el període d’actualització la quantitat de gossos registrats a Solsona és de 680.
Atès que aquest any s'ha de posar en marxa el cobrament de la taxa per la tinença d'animals de companyia (gossos), 
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda utilitzar les dades depurades del cens per confeccionar el padró de les persones propietàries o posseïdores d'animals de companyia (gossos) que resideixen al terme de Solsona, que són els obligats al pagament d'aquesta taxa, per tal de poder-la posar al cobrament.


PARCS I JARDINS
	Expedient 898/2021. Amisol – activitat de pintura als arbres de la via pública de Solsona

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president d'Amisol, amb NIF núm. G25021338, en què demana autorització per fer ús dels arbres de la via pública per ser pintats amb motiu de l'activitat que l'entitat té prevista per al mes d'octubre, relacionada amb les arts plàstiques;
A proposta del regidor delegat de Parcs i jardins,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir l'autorització sol·licitada. Abans de dur a terme l'activitat, però, caldrà consensuar amb l'Ajuntament els arbres que s'utilitzaran i el sistema i la possible protecció  que es farà servir per a la pintura.


PERSONAL
	Expedient 922/2021. Permís per formació

	Favorable
	Tipus de votació: unanimitat

	Vista la sol·licitud presentada per una tècnica municipal, en què sol·licita permís per formació per fer el curs "Com fer la transició del producte turístic presencial a un producte Online", organitzat per la #formacióturismecat, que s'impartirà en modalitat en línia el dia 13 de maig de 2021, de les 10.00 a les 14.00 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat de Desenvolupament local,

La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral tal com estableix l'article 10 del pacte-conveni de l'Ajuntament de Solsona. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació, caldrà fer arribar el certificat corresponent.


SUBVENCIONS
	Expedient 908/2021. Agència Catalana de l'Aigua – redacció d'un Pla director d'aigua regenerada

	Favorable
	Tipus de votació: unanimitat

	Al DOGC núm. 8362, d'11 de març de 2021, es va publicar la Resolució TES/642/2021, de 4 de març, per la qual es feia pública la convocatòria per a la concessió de subvencions, en règim de concurrència competitiva, adreçades als ens locals per a l'execució d'actuacions de reutilització d'aigua regenerada.
Al DOGC núm. 8275, de 19 de novembre de 2020, s'havia publicat la resolució TES/292172020, de 17 de novembre, per la qual es feia públic l'Acord del Consell d'Administració de l'Agència Catalana de l'Aigua per la qual s'aprovaven les bases de la línia de subvencions adreçades als ens locals per a l'execució d'actuacions de reutilització d'aigua regenerada.
Atès que, d'acord amb l'art 2.1 de les bases pot ser objecte de subvenció "la redacció de plans directors per a la reutilització d'aigua regenerada";
Atès que l'Ajuntament de Solsona té la voluntat de redactar i tramitar un Pla director d'aigua regenerada que permeti incorporar la utilització d'aigua regenerada en les xarxes d'aigua potable;
A proposta dels regidors delegats de Serveis i de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda acollir-se a la subvenció prevista a la Resolució TES/642/2021 i sol·licitar un ajut a l'Agència Catalana de l'Aigua per a la redacció d'un Pla director d'aigua regenerada.


URBANISME
	Expedient 717/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/68
Obres a realitzar: reforma de la cuina d'un habitatge
Registre d’entrada: 2021-E-RC-974, de 8 d'abril
Pagament de la llicència: 8 d'abril de 2021


	Expedient 911/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/69
Obres a realitzar: reforma de la cuina i del menjador d'un habitatge
Registre d’entrada: 2020-E-RC-1194, de 3 de maig
Pagament de la llicència: 3 de maig de 2021.


	Expedient 363/2021. Llicència urbanística – reformar l’habitatge de la planta tercera i la coberta d’un edifici d’habitatges

	Favorable
	Tipus de votació: unanimitat

	Vista la sol·licitud de llicència d'obres per reformar l’habitatge de la planta tercera i la coberta d’un edifici d’habitatges (Mn2021/70);

Vist l'informe emès pels Serveis Tècnics Municipals de 7 de maig de 2021, l’informe de l’arqueòleg municipal de 7 d’abril de 2021 i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar:
Identificació del contractista encarregat de l’execució de l’obra.
· Per tal de salvaguardar els elements i arquitectura tradicional s’aconsella que l’acabat exterior de les bigues dels voladissos sigui de fusta.
· Quant a l’acabat de la coberta, s’aconsella aprofitar les teules del desmuntatge per col·locar-les com a cobertores i les que es reposin de nou com a canals siguin del tipus francès.
· Pel que fa als acabats i colors dels paviments del terrat, la façana, els baixants, les xemeneies i les fusteries, hauran d’estar d’acord, en tot moment, a l’article 51 del PEPNAS.
· En relació a l’apartat C. de l’article 48.5 del PEPNAS, les característiques de les noves fusteries han de complir:
C. fusteria i persianes 
Tota la fusteria exterior dels edificis serà de fusta o alumini lacat, dels colors admesos a la carta cromàtica.
A les plantes pis, les obertures sols podran tancar-se amb porticons o persianes de llibret, dels colors admesos per la carta cromàtica.
Sols s’admeten les persianes enrotllables pel tancament de les plantes baixes, i aniran lacades dels colors admesos per la carta cromàtica.
L’alçada dels portals no serà inferior a la seva amplada.
La cara exterior de portes i finestres ha de situar-se 20 cm per dins del pla exterior de la façana.
La fusteria de finestres i balcons podrà contenir barretes emmarcant vidres, en els quals la seva alçada sigui entre 1 i 1,25 la seva amplada, excepte els 50 cm inferiors, que seran de fusta sense vidre.
· Segons l’article 49.2 del PEPNAS, instal·lacions en les edificacions, i en relació als apartats c., e. i f., tots els serveis, inclosos els muntants de cada edifici o habitatge, han d’anar soterrats o encastats, i els armaris de connexions aniran encastats a les façanes dels edificis i pintats del seu mateix color; els extractors i les sortides de fums de cuines i calderes, han de ventilar a través de xemeneies, directament per sobre de la teulada, restant expressament prohibits deflectors a les façanes. Atenent el criteri anterior, tampoc s’admet a les façanes la col·locació de calderes o altres aparells d’instal·lacions de l’edifici.
· Si cal connectar les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· Abans de l'inici de l'obra cal incorporar a l'expedient la següent documentació: document que acrediti que el peticionari es compromet a reparar els mals que podria ocasionar en els béns de domini públic i a reposar els elements dels serveis que provisionalment s'hagin de retirar i identificació de l'empresa que realitzarà les obres (article 10 del Pla especial de protecció del nucli antic, PEPNAS).
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material,...), caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública. Tots aquests aspectes cal que siguin acordats amb els Serveis Tècnics municipals i la Policia Local, i aprovats per l’Ajuntament abans de l’inici de les obres a dur a terme.
· Un cop finalitzades les obres, caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 606/2021. Llicència urbanística – reformar l'interior d'un habitatge entre mitgeres

	Favorable
	Tipus de votació: unanimitat

	Vista la sol·licitud de llicència d'obres per reformar l'interior d’un habitatge entre mitgeres (exp. Mn2021/71);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar, caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local.
· Un cop finalitzades les obres, caldrà presentar un certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 779/2021. Llicència urbanística – construir un habitatge unifamiliar aïllat, parcel·les 

	Desfavorable
	Tipus de votació: unanimitat

	Vista la sol·licitud de llicència per construir un habitatge unifamiliar aïllat a unes parcel·les;
Vist l'informe emès pels Serveis Tècnics Municipals on s’informa desfavorablement la proposta tal com es planteja, indicant que:
· La parcel·la està qualificada com a sòl urbà, zona DU-B1 (Desenvolupament Urbà – Subzona B1) (plànol 05 d’ordenació del Pla Parcial Polígon 6’). Aquesta qualificació correspon a les antigues Normes Subsidiàries de Planejament aprovades definitivament el 13 de novembre de 1991 i derogades amb la aprovació definitiva del POUM.
La correspondència d’aquesta qualificació al planejament vigent (POUM) és la següent: art. 194_Zona residencial unifamiliar aïllada (clau 5). Subzona 5A: ciutat jardí intensiva, procedent de la subzona B de desenvolupament Urbà de las Normes Subsidiàries de Planejament.
· El projecte presentat s’ha desenvolupat considerant la parcel·la amb qualificació: 5a1.
Les condicions de l’edificació per a aquesta clau diferencien substancialment de la clau 5a, que li correspon a la zona de l’actuació. Per tant, en termes generals, el projecte no s’ajusta a les normes urbanístiques.

· En base al POUM i les normes pròpies del Pla Parcial cal destacar el següent:
· L’alçada màxima reguladora és de 8 metres.
· Es determina per a la clau 5a la possibilitat de construir PB+1 i la sota-coberta segons article 97.
· Les separacions a llindars han de ser de 2 metres a laterals i 3 metres a vial.
· L’alçada de les tanques les regula les ordenances del Pla Parcial.
Les tanques de façana que puguin establir-se podran ésser de material opac fins una alçada màxima de 60 centímetres i la resta fins a 1,80 metres amb reixes, gelosies i bardisses. Les tanques entre veïns tindran una alçada màxima de 1,80 metres i podran ser de material opac per tal de preservar el dret de vistes.
· El projecte no inclou la justificació gràfica del compliment del decret d’habitabilitat, definint les mesures mínimes per tal que l’habitatge sigui practicable.
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda denegar la llicència sol·licitada.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

